CELEX: 52018PC0658
Language: da
Date: 2018-09-20
Title: Forslag til EUROPA-PARLAMENTETS OG RÅDETS AFGØRELSE om anvendelse af Den Europæiske Unions Solidaritetsfond med henblik på at yde bistand til Letland

EUROPA-KOMMISSIONEN
            Bruxelles, den 20.9.2018
            COM(2018) 658 final
            Forslag til
            EUROPA-PARLAMENTETS OG RÅDETS AFGØRELSE
            om anvendelse af Den Europæiske Unions Solidaritetsfond med henblik på at yde bistand til Letland
            
               
         
         
            
               
            
               BEGRUNDELSE
            
            
               1.Baggrund for forslaget
            
            
               Denne afgørelse vedrører anvendelsen af et beløb på 17 730 519 EUR fra Den Europæiske Unions Solidaritetsfond (herefter "fonden") i overensstemmelse med Rådets forordning (EF) nr. 2012/2002 af 11. november 2002
                  1
                (herefter "forordningen") med henblik på at yde bistand til Letland efter oversvømmelserne i 2017. Denne anvendelse vil blive finansieret fuldt ud af en delvis anvendelse af de resterende 47 479 154 EUR i forpligtelses- og betalingsbevillinger, der allerede er opført på 2018-budgettet til dækning af forskud. Et ændringsbudget er derfor ikke påkrævet. 
            
            
               2.Oplysninger og betingelser
            
            
               Letland blev i sommeren og efteråret 2017 ramt af en langvarig periode med voldsomme regnskyl, der førte til mætning af jorden og efterfølgende oversvømmelser i hele landet, navnlig i Latgale-regionen og de omkringliggende områder. Som følge heraf blev afgrøder ødelagt, og der blev forvoldt omfattende skader på vandløb, kloaksystemet, de forbundne vandrensningsanlæg samt vej- og jernbaneinfrastruktur.
            
            
               (1)Letland ansøgte om et bidrag fra fonden den 14. november 2017 inden for fristen på 12 uger efter konstateringen af den første skade den 24. august 2017. Den indsendte ansøgning vedrører en "større naturkatastrofe" som defineret i forordningens artikel 2, stk. 2. Den 27. april 2018 fremlagde Letland på Kommissionens anmodning yderligere oplysninger, der var nødvendige for at afslutte vurderingen af denne sag.
            
            
               (2)Der er tale om en naturkatastrofe, og den falder derfor ind under fondens anvendelsesområde.
            
            
               (3)Letland har vurderet de samlede direkte skader som følge af oversvømmelsen til 380,5 mio. EUR. Dette beløb overstiger den tærskelværdi på 145 740 000 EUR for anvendelse af fonden ved "større naturkatastrofer", der var gældende for Letland i 2017 (dvs. 0,6 % af Letlands bruttonationalprodukt baseret på 2015-data). Eftersom de anslåede samlede direkte skader overstiger denne tærskel, er katastrofen at betragte som en "større naturkatastrofe", som defineret i forordningen. Ansøgningen fra Letland er derfor berettiget til støtte fra fonden.
            
            
               (4)Letland har ikke anmodet om forskudsbetaling.
            
            
               (5)Letlands ansøgning indeholder en detaljeret beskrivelse af de vejrforhold, der førte til katastrofen, samt af dens virkninger. De fortsatte regnskyl og oversvømmelser i august, september og oktober 2017 forvoldte betydelige skader i landbruget, som medførte tab af afgrøder og mange steder tilstopning af landbrugets dræningssystem. Herudover blev statslig og lokal infrastruktur ødelagt, navnlig på områderne vand (vandløb, dræningssystemer, hydrologiske anlæg, dæmninger og forbunden beskyttende infrastruktur) og transportinfrastruktur (store og lokale veje samt jernbaner). Samlet set blev mere end 184 statslige motorveje beskadiget, og jernbanetrafikken måtte afbrydes midlertidigt. Den 29. august 2017 blev der erklæret undtagelsestilstand. De statslige og kommunale institutioner og virksomheder, der yder tjenester til befolkningen, kunne ikke fungere korrekt. En række skoler og andre kommunale bygninger var blevet oversvømmet og måtte lukkes. Vandløb blev skyllet ud, og deres lejer blev fyldt med aflejringer, som berørte mere end 28 000 km (underjordiske) dræningssystemer, ca. 4 500 km åbne dræn og grøfter og ca. 1 700 vandløb og hydrologiske anlæg. Spildevandsanlæg løb over, hvilket førte til vandforurening og udgjorde en miljørisiko.
            
            
               (6)Letland anslog omkostningerne til de nødhjælps- og genopretningstiltag, der er støtteberettigede i henhold til artikel 3, stk. 2, i forordningen, til 36,2 mio. EUR, og fremlagde dem fordelt på type af tiltag. Langt den største andel af de støtteberettigede omkostninger (næsten 32 mio. EUR) vedrører det offentlige kloaksystem og den tilhørende infrastruktur. Bidraget fra fonden kan dog ikke anvendes til reparationer, der går ud over den stand, som disse anlæg befandt sig i før katastrofen.
            
            
               (7)Ifølge de lettiske myndigheder er der ingen forsikringsdækning af de støtteberettigede omkostninger.
            
            
               (8)Den berørte region er en "mindre udviklet region" under de europæiske struktur- og investeringsfonde (2014-2020). De lettiske myndigheder har ikke meddelt Kommissionen, at de agtede at omfordele midler fra programmerne under ESI-fondene til genopretningsforanstaltninger. Som følge af en anmodning fra Letland om støtte til landbrugere, der blev forelagt for Kommissionen i november 2017, vedtog Kommissionen imidlertid gennemførelsesforordning (EU) 2018/108 om "en nødforanstaltning i form af støtte til landbrugere som følge af oversvømmelser og kraftige regnskyl i visse områder i Litauen, Letland, Estland og Finland". Der tildeles et beløb på maksimumalt 3,5 mio. EUR til Letland.
            
            
               (9)Letland har ikke aktiveret EU's civilbeskyttelsesmekanisme. 
            
            
               (10)Hvad angår gennemførelsen af EU-lovgivning om forebyggelse og forvaltning af katastroferisici pågår der for nuværende ingen traktatbrudsprocedure. 
            
            
               2.5Konklusion
            
            
               Af ovenstående grunde opfylder katastrofen, der er omhandlet i den af Letland indsendte ansøgning, forordningens betingelser for anvendelse af fonden.
            
            
               3.Finansiering med fondsbevillinger for 2018
            
         
         
            
               Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020
                  2
                (herefter benævnt "FFR-forordningen"), særlig artikel 10, giver mulighed for at anvende fonden inden for et årligt loft på 500 000 000 EUR (i 2011-priser). I punkt 11 i den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning
                  3
                fastsættes betingelserne for mobilisering af fonden.
            
            
               Eftersom solidaritet var den helt afgørende begrundelse for at oprette fonden, mener Kommissionen, at støtten fra fonden bør være progressiv. Det betyder, at den del af skaderne, der ligger over tærskelværdien for anvendelse af fonden i forbindelse med "større naturkatastrofer" (dvs. 0,6 % af BNI eller 3 mia. EUR i 2011-priser, alt efter hvilket beløb der er lavest), ifølge tidligere praksis bør medføre en højere støtteintensitet end skader op til tærskelværdien. De satser, der hidtil er blevet anvendt til beregning af tildelingerne ved større katastrofer, er 2,5 % af den del af det samlede direkte skadeomfang, der ligger under tærskelværdien og 6 % af den del, der overstiger tærskelværdien. For regionale katastrofer og katastrofer, der godkendes i henhold til "nabolandsbestemmelsen", er satsen på 2,5 %.
            
            
               Bidraget må ikke overstige de anslåede samlede omkostninger til de støtteberettigede tiltag. Metoden til beregning af støtten blev fastsat i fondens årsberetning for 2002-2003 og godkendt af Rådet og Europa-Parlamentet.
            
            
               Ud fra Letlands ansøgning beregnes det finansielle bidrag fra fonden som følger baseret på de anslåede samlede direkte skader:
            
            
                     
                        Medlemsstat
                     
                  
                  
                     
                        Katastrofe
                     
                  
                  
                     
                        Samlet direkte skadeomfang
                     
                     
                     
                        (mio. EUR)
                     
                  
                  
                     
                        Tærskel for større naturkatastrofer
                     
                     
                     
                        (mio. EUR)
                     
                  
                  
                     
                        2,5 % af direkte skadeomfang op til tærskelværdi 
                     
                     
                        (EUR)
                     
                  
                  
                     
                        6 % af direkte skadeomfang over tærskelværdi
                     
                     
                        (EUR)
                     
                  
                  
                     
                        Samlet foreslået støttebeløb
                     
                     
                     
                        (EUR)
                     
                  
                  
                     
                        Udbetalt forskud
                     
                     
                     
                        (EUR)
                     
                  
               
                     
                        LETLAND
                     
                  
                  
                     
                        Større
                     
                     
                        (art. 2, stk. 2)
                     
                  
                  
                     
                        380,524
                     
                  
                  
                     
                        145,740
                     
                  
                  
                     
                        3 643 500
                     
                  
                  
                     
                        14 087 019
                     
                  
                  
                     
                        17 730 519
                     
                  
                  
                     
                        0
                     
                  
               
                     
                  
                  
                     
                        I ALT
                     
                  
                  
                     
                        17 730 519
                     
                  
                  
                     
                        0
                     
                  
               
               Det samlede beløb, der er til rådighed til anvendelse af fonden i begyndelsen af 2018, er, jf. FFR-forordningens artikel 10, stk. 1, på 421 142 057 EUR, svarende til summen af den resterende bevilling for 2018 på 280 371 754 EUR (dvs. 574 342 834 EUR minus 293 971 080 EUR, som allerede blev anvendt i 2017
                  4
               ) plus den resterende bevilling for 2017 på 140 770 303 EUR, som ikke var blevet udnyttet og derfor var fremført til 2018.
            
            
               På nuværende tidspunkt af 2018 kan der anvendes 139 397 191 EUR. Dette svarer til det samlede beløb, der i begyndelsen af 2018 var til rådighed for anvendelse af fonden (421 142 057 EUR), minus det tilbageholdte beløb på 143 585 709 EUR i forbindelse med opfyldelsen af kravet om tilbageholdelse af 25 % af den årlige bevilling for 2018 frem til den 1. oktober 2018 som fastsat i artikel 10, stk. 1, i FFR-forordningen minus 104 166 951 EUR, der blev anvendt til Grækenland, Spanien, Frankrig og Portugal
                  5
                og minus det tilbageholdte beløb på 33 992 206 EUR, der blev anvendt til Bulgarien, Grækenland, Litauen og Polen
                  6
                tidligere på året.
            
            
                     
                        Oversigt over fondsfinansieringen
                     
                  
                  
                     
                        Beløb
                     
                     
                        EUR
                     
                  
               
                     
                        2017-bevilling fremført til 2018
                     
                  
                  
                     
                        140 770 303
                     
                  
               
                     
                        2018-bevilling
                     
                  
                  
                     
                        574 342 834
                     
                  
               
                     
                        2018-bevilling fremrykket til 2017, jf. FFR-forordningens artikel 10, stk. 2
                     
                  
                  
                     
                        -293 971 080
                     
                     
                        ----------------
                     
                  
               
                     
                        I alt til rådighed i begyndelsen af 2018
                     
                  
                  
                     
                        421 142 057
                     
                  
               
                     
                        Minus allerede anvendt i 2018 til Grækenland, Spanien, Frankrig og Portugal
                     
                  
                  
                     
                        -104 166 951
                     
                  
               
                     
                        Minus allerede anvendt i 2018 til Bulgarien, Grækenland, Litauen og Polen
                     
                  
                  
                     
                        - 33 992 206
                     
                  
               
                     
                        Minus tilbageholdelse af 25 % af 2018-bevillingen
                     
                  
                  
                     
                        -143 585 709
                     
                     
                        ----------------
                     
                  
               
                     
                        Maksimalt nuværende rådighedsbeløb (2017+2018-bevillinger)
                     
                  
                  
                     
                        139 397 191
                     
                  
               
                     
                     
                        Samlet foreslået støttebeløb til Letland
                     
                  
                  
                     
                     
                        - 17 730 519
                     
                  
               
                     
                        Resterende rådighedsbeløb indtil 1. oktober 2018
                     
                  
                  
                     
                        121 666 672
                     
                  
               
               Forslag til
            
            
               EUROPA-PARLAMENTETS OG RÅDETS AFGØRELSE
            
            
               om anvendelse af Den Europæiske Unions Solidaritetsfond med henblik på at yde bistand til Letland
            
            
               EUROPA-PARLAMENTET OG RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Rådets forordning (EF) nr. 2012/2002 af 11. november 2002 om oprettelse af Den Europæiske Unions Solidaritetsfond
                  7
               , særlig artikel 4, stk. 3,
            
            
               under henvisning til den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning
                  8
               , særlig punkt 11,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Den Europæiske Unions Solidaritetsfond ("fonden") har til formål at gøre det muligt for Unionen at reagere hurtigt, effektivt og smidigt på nødsituationer for at udvise solidaritet med befolkningen i regioner, der rammes af naturkatastrofer.
            
            
               (2)Fonden må ikke overstige et årligt beløb på 500 000 000 EUR (i 2011-priser), jf. artikel 10 i Rådets forordning (EU, Euratom) nr. 1311/2013
                  9
               .
            
            
               (3)Letland indgav den 14. november 2017 en ansøgning om anvendelse af fonden efter en langvarig periode med voldsomme regnskyl i sommeren og efteråret 2017, som førte til mætning af jorden og efterfølgende oversvømmelser.
            
         
         
            
               (4)Letlands ansøgning opfylder betingelserne for at modtage et finansielt bidrag fra fonden, jf. artikel 4 i forordning (EF) nr. 2012/2002.
            
            
               (5)Fonden bør derfor anvendes med henblik på at yde et finansielt bidrag til Letland.
            
            
               (6)For at minimere den tid, det tager at anvende fonden, bør denne afgørelse anvendes fra datoen for dens vedtagelse.
            
            
               (7)Ved afgørelse 2018/508 af 27. marts 2018
                  10
                blev fonden anvendt til at tilvejebringe et beløb på 50 000 000 EUR i forpligtelses- og betalingsbevillinger til udbetaling af forskud for regnskabsåret 2018. Disse bevillinger er kun blevet anvendt i meget begrænset omfang. Der er således mulighed for at finansiere det fulde beløb for denne anvendelse gennem omfordeling af de bevillinger, der er anvendt med henblik på udbetaling af forskud i Den Europæiske Unions almindelige budget for regnskabsåret 2018 —
            
            
               VEDTAGET DENNE AFGØRELSE:
            
            
               Artikel 1
            
            
               Inden for rammerne af Unionens almindelige budget for regnskabsåret 2018 stiller Den Europæiske Unions Solidaritetsfond et beløb på 17 730 519 EUR til rådighed for Letland i forpligtelses- og betalingsbevillinger.
            
            
               Artikel 2
            
            
               Denne afgørelse træder i kraft på dagen for offentliggørelsen i Den Europæiske Unions Tidende.
            
            
               Den anvendes fra … [datoen for dens vedtagelse]**.
            
            
               Udfærdiget i Bruxelles, den […].
            
            
               
                  På Europa-Parlamentets vegne
                        På Rådets vegne
               
            
         
         
            
                  
                     (1)
                  
                        Rådets forordning (EF) nr. 2012/2002 af 11. november 2002 om oprettelse af Den Europæiske Unions Solidaritetsfond (EFT L 311 af 14.11.2002, s. 3) som ændret ved Europa-Parlamentets og Rådets forordning (EU) nr. 661/2014 af 15. maj 2014 (EUT L 189 af 27.6.2014, s. 143).
               
               
                  
                     (2)
                  
                        Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020 (EUT L 347 af 20.12.2013, s. 884).
               
               
                  
                     (3)
                  
                        EUT C 373 af 20.12.2013, s. 1.
               
               
                  
                     (4)
                  
                        Europa-Parlamentets og Rådets afgørelse (EU) 2017/1599 af 13. september 2017 om anvendelse af Den Europæiske Unions Solidaritetsfond med henblik på at yde bistand til Italien (EUT L 245 af 23.9.2017) og det ledsagende ændringsbudget nr. 4/2017 (EUT L 330 af 13.12.2017).
               
               
                  
                     (5)
                  
                        Europa-Parlamentets og Rådets afgørelse (EU) 2018/846 af 30. maj 2018 om anvendelse af Den Europæiske Unions Solidaritetsfond med henblik på at yde bistand til Grækenland, Spanien, Frankrig og Portugal (EUT L 144 af 8.6.2018, s. 3) og det ledsagende ændringsbudget nr. 1/2018 (EUT L 191 af 27.7.2018, s. 1).
               
               
                  
                     (6)
                  
                        Europa-Parlamentets og Rådets afgørelse af 11. september 2018 om anvendelse af Den Europæiske Unions Solidaritetsfond med henblik på at yde bistand til Bulgarien, Grækenland, Litauen og Polen (EUT L XX af XX.XX.XXX) og det ledsagende ændringsbudget nr. 4/2018 (EUT L XX af XX.XX.XXX).
               
               
                  
                     (7)
                  
                        EFT L 311 af 14.11.2002, s. 3.
               
               
                  
                     (8)
                  
                        EUT C 373 af 20.12.2013, s. 1.
               
               
                  
                     (9)
                  
                        Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020 (EUT L 347 af 20.12.2013, s. 884).
               
               
                  
                     (10)
                  
                        EUT L 83 af 27.3.2018, s. 13.